


Priloga 5


OBVESTILO
o obdelavi osebnih podatkov


Upravljavec zbirke osebnih podatkov: 
Ministrstvo za zdravje 
Štefanova ulica 5 
1000 Ljubljana
Elektronski naslov: gp.mz@gov.si

Pooblaščena oseba za varstvo osebnih podatkov
Kontakt pooblaščene osebe za varstvo osebnih podatkov (DPO): 
Telefonska številka: 01 478 60 01
Elektronski naslov: dpo.mz@gov.si

Namen obdelave osebnih podatkov: 
Ministrstvo za zdravje osebne podatke kandidatov obdeluje za namen: 
1. izvedbe javnega poziva za izbiro kandidatov za predstavnika ustanovitelja v svetih javnih zdravstvenih zavodov, katerih ustanovitelj je Republika Slovenija, 
2. preverjanja izpolnjevanja pogojev za imenovanje,
3. vrednotenja kandidatov po merilih iz javnega poziva,
4. priprave in vodenja seznama primernih kandidatov, 
5. izbire kandidatov in priprave predlogov za imenovanje Vladi Republike Slovenije,
6. komuniciranje s kandidati in imenovanimi predstavniki ustanovitelja, 
7. spremljanja izpolnjevanja pogojev v času veljavnosti uvrstitve na seznam primernih kandidatov oziroma v času mandata predstavnika ustanovitelja, 
8. vodenja dokumentarnega gradiva v zvezi z navedenimi postopki,
9.  izvrševanje drugih zakonitih pristojnosti Ministrstva za zdravje. 

Pravna podlaga za obdelavo osebnih podatkov: 
Osebni podatki se obdelujejo zaradi izvajanja nalog Ministrstva za zdravje na podlagi 28.a člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US), Pravilnika o podrobnejših pogojih za imenovanje, sestavo in številčno razmerje predstavnikov v svetu javnega zdravstvenega zavoda ter postopku za izbiro članov v svetih javnih zdravstvenih zavodov, katerih ustanovitelj je Republika Slovenija (Uradni list RS, št. 1030/26 in 1331/26), ter predpisov, ki urejajo upravno poslovanje in ravnanje z dokumentarnim gradivom.

Obdelava osebnih podatkov se izvaja v obsegu, potrebnem za izvajanje zakonskih nalog in nalog v javnem interesu Ministrstva za zdravje.

Obrazložitev zakonitih interesov: /

Uporabniki ali kategorije uporabnikov osebnih podatkov, če obstajajo: Drugi udeleženci, ki so na podlagi procesnih zakonov upravičeni pregledovati in prepisovati zadeve, drugi uporabniki, ki so za uporabo podatkov pooblaščeni z zakonom; na podlagi izrecne zahteve tudi drugi uporabniki, ki imajo za pridobivanje osebnih podatkov podlago v zakonu.

Informacije o prenosih osebnih podatkov v tretjo državo ali mednarodno organizacijo: Podatki se ne prenašajo v tretje države ali mednarodne organizacije.

Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja: Arhivsko.

Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov: Kandidat ima pravico, da od upravljavca zahteva dostop do svojih osebnih podatkov, njihov popravek ali izbris oziroma omejitev obdelave oziroma pravico do ugovora obdelave ter pravico do prenosljivosti podatkov, v kolikor zahteve niso v nasprotju z namenom zbiranja podatkov.

Informacija o pravici do preklica privolitve, kadar obdelava temelji na privolitvi: Obdelava ne temelji na privolitvi kandidata.

Informacije o tem:
· ali je zagotovitev osebnih podatkov zakonska ali pogodbena obveznost: Da.
· ali mora posameznik zagotoviti osebne podatke ter kakšne so morebitne posledice, če jih ne zagotovi: Da, brez podatkov ni mogoče izvrševati pravic in obveznosti državnega organa pri izvrševanju upravnih nalog na področju upravnega poslovanja in dokumentarnega gradiva.

Informacije o obstoju avtomatiziranega sprejemanja odločitev, vključno z oblikovanjem profilov ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki: Avtomatizirano odločanje in/ali profiliranje se ne izvajata.





